ডাচ্-বাংলা ব্যাংক

ডাচ্-বাংলা ব্যাংক পিএলসি (ডিবিবিএল) বাংলাদেশ ও নেদারল্যান্ডের যৌথ উদ্যোগে প্রতিষ্ঠিত ব্যাংক। এটি এম. সাহাবুদ্দিন আহমদ (বাংলাদেশ) এবং উন্নয়নশীল দেশগুলির জন্য ডাচ্ ফিনান্সিং সংস্থা নামক নেদারল্যান্ডের একটি কোম্পানির  যৌথ উদ্যোগে প্রতিষ্ঠা পায়। এটি  ব্যাংকিং সেবা দেয়ার উদ্দেশ্য নিয়ে ব্যাংক কোম্পানি আইন ১৯৯১ দ্বারা প্রতিষ্ঠিত এবং কোম্পানি আইন ১৯৯৪ দ্বারা পাবলিক লিমিটেড কোম্পানি হিসাবে নিবন্ধিত হয়। ডিবিবিএল আনুষ্ঠানিক যাত্রা শুরু করে ৩ জুন, ১৯৯৬ সালে। ব্যাংকটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জ-এ ২০০৪ সালে নিবন্ধিত।

 ব্যাংকিং কার্যক্রম 

 শাখা ও এটিএম 
বর্তমানে সারা দেশে এই ব্যাংকের ৭৭৬০ টি এটিএম বুথ (দেশের সর্ব বৃহত এটিএম নেটওর্য়াক) রয়েছে। এছাড়া ব্যাংকটির প্রায় ৫৯৫৪ টি এজেন্ট বাংকিং অফিস এবং  ১৪২৯ টি ফার্স্ট-ট্রাক রয়েছে। ব্যাংকটির বর্তমানে শাখার সংখ্যা ২৪১ টি।

 মোবাইল ব্যাংকিং 
ডাচ বাংলা ব্যাংক বাংলাদেশে সর্বপ্রথম মোবাইল ব্যাংকিং "ডাচ বাংলা মোবাইল ব্যাংক" চালু করে ৩১ মার্চ ২০১১ সালে।দেশে মোবাইল ব্যাংকিংয়ের যাত্রা শুরু যেটি বর্তমানে রকেট নামে পরিবর্তন করা হয়েছে। মোবাইল ব্যাংকিং সেবা দেয়ার ক্ষেত্রে নেতৃত্বের ভূমিকায় রয়েছে ব্র্যাক ব্যাংকের সহযোগী প্রতিষ্ঠান ’বিকাশ’ এবং ডাচ-বাংলা মোবাইল ব্যাংক 'রকেট'। রকেটের গ্রাহক ২ কোটি ৪০ লাখ.

 এজেন্ট ব্যাংকিং 
গ্রামের প্রান্তিক জনগোষ্ঠীকে ব্যাংকিং সেবা প্রদানের লক্ষ্য চালু হয় এজেন্ট ব্যাংকিং, সকল ব্যাংকিং সেবা নিয়ে ডাচ্-বাংলা ব্যাংক এজেন্ট ব্যাংকিং এখন জনবহুল ব্যাংকিং মাধ্যম হয়ে দাড়িয়েছে।

 সামাজিক দায়বদ্ধতা 
প্রতি বছর ডাচ্-বাংলা ব্যাংক গরীব ও মেধাবী শিক্ষার্থীদের ১০২ কোটি টাকার মেধাবৃত্তি প্রদান করে।

 তথ্যসূত্র 

 আরও দেখুন 
 নগদ
 বিকাশ
 রকেট

 বহিঃসংযোগ 
 ডাচ্-বাংলা ব্যাংক লিমিটেড-এর অফিশিয়াল ওয়েবসাইট 

বিষয়শ্রেণী:১৯৯৬-এ প্রতিষ্ঠিত ব্যাংক
বিষয়শ্রেণী:বাংলাদেশের বেসরকারি ব্যাংক
বিষয়শ্রেণী:বাংলাদেশের ব্যাংক
বিষয়শ্রেণী:ঢাকা স্টক এক্সচেঞ্জে তালিকাভুক্ত কোম্পানি
বিষয়শ্রেণী:১৯৯৫-এ বাংলাদেশে প্রতিষ্ঠিত